### Beslutninger

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 3. december 2025 har vedtaget Magistratens foranstående indstilling af 25. november 2025.

###

Udmøntning af [adresse] 2025 til en række projekter vedr. nye eller moderniserede idræts-, fritids- og outdoorfaciliteter.

### Resume

[adresse] yder anlægstilskud til faciliteter, der anvendes til idræts-, fritids- og outdooraktiviteter, til aktører på sport- og fritidsområdet hjemmehørende i [adresse]. Puljen har én årlig ansøgningsrunde.

Ved ansøgningsfristen den 1. september 2025 var der indkommet 62 ansøgninger. Der er samlet set søgt om anlægstilskud på 176 mio. kr. inkl. moms til en samlet byggesum på 413 mio. kr. inkl. moms.

Rådmanden for Kultur og Borgerservice har kompetence til at udmønte tilskud op til 3 mio. kr. Tilskud over 3 mio. kr. skal forelægges Byrådet til beslutning.

I forbindelse med årets ansøgningsrunde vil der samlet set være 47 ansøgere, der modtager tilskud på i alt ca. 74,3 mio. kr. ex. moms. Det indstilles, at Byrådet udmønter i alt ca. 56,7 mio. kr. ex. moms til otte projekter. Kultur og Borgerservice har via sin kompetence udmøntet ca. 17,5 mio. kr. ex moms til 39 projekter.

### Beslutningspunkter

Det indstilles:

At 1) der gives et tilskud på 10,16 mio.kr. ex. moms til AGF af 1880 for AGF Tennis til etablering af nyt klubhus og udvidelse af tennishal på tennisanlægget på [adresse] samt renovering og energioptimering af den eksisterende tennishal.

At 2) der gives et tilskud på 4,15 mio. kr. ex. moms til Driftsforeningen for Rosporten Aarhus til etablering af nyt klubhus på den Blå Foreningsø på [adresse].

At 3) der gives et tilskud på 3,74 kr. ex. moms til [adresse] til udvidelse af klubhus, kajakhuse, værksted og udearealer på [adresse].

At 4) der gives et tilskud på 10,0 mio. kr. ex. moms til Aarhus Fremad Fodbold til etablering af kunstgræsbane på [adresse].

At 5) der gives et tilskud på 12,0 mio. kr. ex. moms til Stavtrup IF Haludvalget til etablering af Stavtrup Kultur- og Idrætscenter (tillægsbevilling).

At 6) der gives et tilskud på 5,0 mio. kr. ex. moms til Brabrand IF til etablering af Brabrand Hal 3 (tillægsbevilling).

At 7) der gives et tilskud på 9,0 mio. kr. ex. moms til Be-der-Malling Idrætsforening til etablering af Det Ny Egelund (tillægsbevilling).

At 8) der gives et tilskud på 2,68 kr. ex. moms til Solbjerg IF Fodbold til etablering af kunstgræsbane i Solbjerg (tillægsbevilling).

At 9) Tilskud til projekter tildelt af Byrådet og af Kultur og Borgerservice finansieres med 22,78 mio. kr. fra [adresse] til idræts-, fritids- og outdoorfaciliteter, 23,6 mio. kr. fra den 11-årige investeringsplan til hhv. idræt og fritid og foreninger, 25 mio. kr. fra Ditte Poulsen 2025 ”Et aktivt og grønt [adresse] for alle” samt 2,9 mio. kr. fra Udviklingsplan for Tilst og [adresse].

At 10) Kultur og Borgerservice og Aarhus Ejendomme bemyndiges til at indgå areallejeaftaler på op til 30 år med de tilskudsmodtagere, der med vedtagelsen af denne indstilling får tilskud til anlægsprojekter på kommunal jord.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 25-11-2025

Carina Jensen: 19

Fremsendes til [adresse] med bemærkning, at Magistraten i mødet den 25. november 2025 anbefaler, at byrådet tiltræder Magistratsafdelingen for Kultur og Borgerservices indstilling af 13. november 2025.